הכוכב הבא 2013

**הכוכב הבא 2013** הייתה העונה הראשונה של תוכנית המציאות הישראלית "הכוכב הבא". העונה שודרה החל מ-16 בספטמבר 2013 בשידורי קשת בערוץ 2 ועד 25 בדצמבר 2013. זוכה העונה הוא אביתר קורקוס. במקום השני האחים אריה וגיל גת, במקום השלישי טינה איברגימוב ובמקום הרביעי רינת כהן.

## רקע
מנחי התוכניות היו אסי עזר ואסתי גינזבורג ופאנל השופטים כלל תחילה את צביקה הדר, אייל גולן, ריטה ורני רהב.

התחרות כללה עשרים ושמונה משדרים שהחלו ב-16 בספטמבר 2013 והסתיימו ב-25 בדצמבר 2013.

צמד האחים אריה וגיל גת, שהיו בין המתמודדים הבולטים בתוכנית והגיעו למקום השני, הם יהודים חרדים, והשתתפותם עוררה עניין ציבורי רב בהיותם חרדים המופיעים בתוכנית ריאליטי בפריים טיים של הטלוויזיה החילונית.

במהלך התוכנית נפוצו שמועות על חשדות כנגד אייל גולן בקיום יחסי מין עם קטינות. בעקבות השמועות, ב-17 בנובמבר 2013, הקריא אסי עזר את ההודעה הבאה: "בימים האחרונים התפרסמו ידיעות, שמועות והדלפות. הודעה זו אינה אישוש או הכחשה של השמועות. אנו לא יכולים לפעול על סמך שמועות ובוודאי לא לחרוץ דין על פיהן. אנו פועלים רק על פי חוק, כי זו הדרך היחידה והנכונה". ב־20 בנובמבר 2013 הושעה גולן מהתוכנית עקב פרשת משחקי חברה והוחלף בהמשך על ידי הזמר מוקי.

הדוגמנית טהוניה רובל זוכת האח הגדול עונה 5 הופיעה בתוכנית כדי לעורר מודעות נגד גזענות, ושרה את השיר "כל החלומות" של השופט אייל גולן, שאף עלה לבמה ושר יחד איתה.
## שלב האודישנים
שלב האודישנים שודר מ-16 בספטמבר 2013 עד 14 בנובמבר 2013. 30 מתמודדים עברו לשלב הבא לאחר שקיבלו לפחות 70% מהקולות.

## שלב הרכבת הנבחרת
שלב הרכבת הנבחרת שודר ב-21, 26 ו-29 באוקטובר 2013.

בשלב זה, 30 המתמודדים שעברו את שלב האודישנים הראשוני חולקו לשלוש קבוצות. בכל פרק, חמשת המתמודדים שיעברו את רף ה-75% יכנסו לנבחרת (במקרה בו יותר מחמישה מתמודדים יעברו את הרף, רק החמישה עם הציון הגבוה ביותר יכנסו לנבחרת). בשלב זה צומצם מספר המתמודדים שעברו את שלב האודישנים הראשוניים מ-30 ל-14.

### גלגל הצלה
לאחר שלב הרכבת הנבחרת, נערך גלגל הצלה, בו שלושת המתמודדים שהיו הכי קרובים להיכנס לעבור לשלב הבא התחרו על כרטיס אחרון לנבחרת. בגלגל ההצלה, הניקוד ההתחלתי של המתמודדים היה הציון שלהם בשלב הרכבת הנבחרת, וכל הצבעה של שופט הוסיפה להם 7%, ובכך המתמודד עם הניקוד הגבוה ביותר נכנס לנבחרת.

## שלב הדו-קרב הראשון
שלב הדו-קרב הראשון שודר ב-3 ו-5 בנובמבר 2013.

בשלב זה, כל משדר הורכב משני שלבים:

בשלב הראשון, המתמודדים חולקו לשלושה עד ארבעה דו-קרבים. מכל דו-קרב, המתמודד עם הציון הגבוה יותר עבר לשלב הבא.

השלב השני היה שונה בכל משדר; במשדר הראשון השופטים הצילו שלושה מתוך חמישה מועמדים להדחה, והשניים הנותרים התחרו בדו-קרב הדחה, בו לשופטים אין השפעה. במשדר השני, שלושת המועמדים להדחה התחרו בתלת קרב, בו לשופטים יש השפעה, והמפסיד הודח מהתחרות. בשלב זה צומצמה הנבחרת ל-12 מתמודדים.

## שלב הדו-קרב השני
שלב הדו-קרב השני שודר ב-10 ו-12 בנובמבר 2013.

בשלב זה, כל משדר הורכב משני שלבים:

בשלב הראשון, המתמודדים חולקו לשלושה עד ארבעה דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, המועמדים להדחה ביצעו ביצוע נוסף, בו המתמודד עם הציון הסופי הנמוך ביותר הודח מהתחרות. בשלב זה צומצמה הנבחרת ל-11 מתמודדים.

## שלב הדואטים
שלב הדואטים שודר ב-17 בנובמבר 2013 והורכב משני שלבים:

בשלב הראשון, 11 המתמודדים חולקו לשישה זוגות וביצעו דואטים. המתמודדים שהרימו את המסך (עברו את רף ה-70%) עברו לשלב הבא, בעוד שאלה שלא הרימו את המסך הועמדו להדחה.

בשלב השני, שני המועמדים להדחה ביצעו ביצוע נוסף, בו המתמודד עם הציון הסופי הנמוך ביותר הודח מהתחרות. בשלב זה צומצמה הנבחרת ל-10 מתמודדים.

## מבחן הלילה הלבן
שלב הלילה הלבן שודר ב-19 בנובמבר 2013.

בשלב הראשון, כל מתמודד ביצע שיר שבחר מתוך ארבעה שהשופטים הציעו לו, זאת לאחר שנשארו ערים במשך לילה שלם. המתמודדים שהרימו את המסך (עברו את רף ה-70%) עברו לשלב הבא, בעוד שאלה שלא הרימו את המסך הועמדו להדחה.

בשלב השני, השופטים הצילו שני מועמדים להדחה מתוך ארבעה, ושני המועמדים להדחה הנותרים התחרו בסולו ההדחה, בו המתמודד עם הציון הנמוך ביותר הודח מהתחרות. בשלב זה צומצמה הנבחרת ל-9 מתמודדים.

## מבחן התשיעייה
מבחן התשיעייה שודר ב-24 ו-26 בנובמבר 2013. בשלב זה הוחלף השופט אייל גולן בזמר מוקי, עקב החשדות כנגד גולן בקיום יחסי מין עם קטינות.

בשלב הראשון (ששודר ב-24 בנובמבר), כל מתמודד ביצע שיר שבחר להקדיש לאורח מיוחד שהזמין לקהל; המתמודדים שיעברו את רף ה-70% יעברו לשלב הבא.

בשלב השני (ששודר ב-26 בנובמבר), השופטים הצילו שני מועמדים להדחה מתוך ארבעה, ושני המועמדים להדחה הנותרים התחרו בשלב הסולו, בו המתמודד עם הציון הנמוך ביותר הודח מהתחרות. בשלב זה צומצמה הנבחרת ל-8 מתמודדים.

## שלב הדו-קרב השלישי
שלב הדו-קרב השלישי שודר ב-26 בנובמבר 2013.

בשלב הראשון, המתמודדים חולקו לארבעה דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, המועמדים להדחה ביצעו ביצוע נוסף, בו המתמודד עם הציון הסופי הנמוך ביותר הודח מהתחרות. בשלב זה צומצמה הנבחרת ל-7 מתמודדים.

## שלב שמינית הגמר
שלב שמינית הגמר שודר ב-3 בדצמבר 2013. בשלב זה צומצמה הנבחרת ל-6 מתמודדים.

## שלב רבע הגמר
שלב רבע הגמר שודר ב-10 בדצמבר 2013.

משדר זה הורכב משני שלבים:

בשלב הראשון, ששת המתמודדים חולקו לשלושה דו-קרבים. מכל דו-קרב, המתמודד עם הציון הגבוה יותר עבר לשלב הבא.

בשלב השני, המועמדים להדחה התחרו בסולו ההדחה, בו המתמודד עם הציון הנמוך ביותר הודח מהתחרות. בשלב זה צומצמה הנבחרת ל-5 מתמודדים.

## שלב חצי הגמר
שלב חצי הגמר שודר ב-15 ו-17 בדצמבר 2013.

בחלק הראשון, המתמודדים חולקו לחמישה דואטים (כל מתמודד ביצע שניים, כל פעם עם בן זוג שונה); הדואט עם הציון הגבוה ביותר התחרה בסולו הכרטיס לגמר.

בחלק השני, כל אחד מהמתמודדים ביצע ביצוע נוסף, והמתמודד עם הציון הגבוה ביותר קיבל את הכרטיס השני לגמר, בעוד שהשאר עברו לסולו ההדחה. בסולו ההדחה, המתמודד עם הציון הנמוך ביותר הודח מהתחרות והנותרים עלו גם הם לגמר.

## שלב הגמר
הגמר התקיים ב-25 בדצמבר 2013 והורכב משני סבבים.
### סיבוב ראשון
בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 1% מההצבעה.

בתום הסיבוב הראשון הצופים הצילו מהדחה את אחד מתוך שני המתמודדים על ידי הצבעת SMS.

בפתיחת הערב שרו ארבעת הפיינליסטים ומודחי העונה את השיר "מחכה" של השופטת ריטה. בנוסף, כל אחד מהפיינליסטים בחר זמר שהלך לעולמו כדי לבצע איתו "דואט" קצר: אריה וגיל גת שרו עם קולו של אריק איינשטיין את "סע לאט"; טינה איברגימוב שרה עם קולה של עפרה חזה את "מישהו הולך תמיד איתי"; אביתר קרקוס שר עם קולו של זוהר ארגוב את "הפרח בגני"; רינת כהן שרה עם קולו של אריק לביא את "זה קורה". לקראת הכרזת המקום הרביעי, מנחת התוכנית אסתי גינזבורג ועמוס בן דוד ביצעו את השיר "Dream a Little Dream of Me".

### סיבוב שני
בסיבוב השני התמודדו שלושת המבצעים הנותרים מול השופטים והקהל, בעוד שלכל שופט אפשרות להעניק 1% בלבד מההצבעה. בסוף הסיבוב, המתמודד עם הציון הגבוה הפך לכוכב הבא.

בפתיחת הסיבוב השני, ביצעה ריטה את השיר "ילדים זה שמחה".

## הערות שוליים

1